OpenLLM-France/wikimedia huggingface dataset:
# Jean-Marc Orgogozo

Jean-Marc Orgogozo (Donibane Lohizune (Lapurdi), 1949 – Bordele, 2022ko otsailaren 9a) medikuntza nuklearrean, neuropsikologian eta psikiatrian lizentziatua, Jean-Marc Orgogozo mundu osoan aintzatetsia izan zen garunaren zahartze normal eta patologikoan, trazuetan eta neuroendekapenezko gaixotasunen inguruan egindako lanagatik. 2004 eta 2010 bitartean, Akitaniako eskualdeko kontseilari izan zen goi-mailako hezkuntza, ikerketa eta berrikuntza arduraduna.

## Biografia

Donibane Lohizunen jaio eta gaztetan heldu zen Itsasura, non bere aitak medikuntza lantzen zuen. Orgogozo irakasleak Baionako René-Cassin institutuan ikasi zuen. Bordeleko Unibertsitate Ospitaleko Neurologia saileko buru eta neurozientzia klinikoko zentroko buru izan zen, 1982 eta 2015 artean. Bordelen kokatua, mediku emeritu honek Ikerketa eta Garapen Teknologikorako Eskualdeko Aholku Kontseiluko presidente kargua ere izan zuen. Neurocampus proiektuaren zuzendari izan zen, 2011tik 2014ra. Akitaniako eskualdeko kontseilari izan zen goi-mailako hezkuntza, ikerketa eta berrikuntzaren arduraduna, 2004 eta 2010 artean.
Haren hileta-elizkizunak Biarritzen egin ziren.

## Garrantzia

Jean-Marc Orgogozo garunaren zahartzeari, trazuei eta neuroendekapenezko gaixotasunei buruz egindako lanagatik ezaguna izan zen mundu osoan. Jean-Marc Orgogozok Alzheimerraren arrisku-faktoreen gaia ere landu du, nutrizio-faktoreen inguruan bereziki. Orgogozo irakaslea ere ezaguna da ardoaren kontsumo moderatuak adinekoen seniltasun arriskua erdira murrizten duela frogatu zuelako.

## Erreferentziak

* ↑ https://www.researchgate.net/profile/Jean-Marc-Orgogozo
* ↑ https://www.bordeaux-neurocampus.fr/deces-de-jean-marc-orgogozo/
* ↑ https://www.mediabask.eus/eu/info_mbsk/20220209/le-neurologue-jean-marc-orgogozo-est-decede

## Kanpo estekak

* (Frantsesez):Ohar nekrologikoa Mediabasken webgunean.
* Datuak: Q110906116
# Jean-Luc Dehaene

Jean-Luc Dehaene (1940ko abuztuaren 7a, Montpellier, Frantzia – 2014ko maiatzaren 15a, Quimper, Bretainia) frantzian jaiotako belgikar politikaria da.

## Biografia

Ekonomiako eta Zuzenbideko ikasketak egin zituen. 1965-1972 bitartean Langileen Sindikatu Kristauko (Algemeen Christelijk Werknemersverbond, ACW) kide izan zen. 1967an Alderdi Popular Kristauaren (Christelijke Volkspartij) gazteen saileko lehendakariorde izendatu zuten. 1972an alderdiko buruzagitzan sartu zen, eta Herrilanetako ministro De Saegerrekin lanean hasi zen. Urtebete geroago De Saegerrekin lanean jarraitu zuen Osasun Publikoko ministerioan. Hurrengo urteetan antzeko postuak izan zituen ministerio desberdinetan. 1979-1981 bitartean lehen ministro Wilfried Martensen idazkari pertsonala izan zen. 1981eko abenduan Gizarte Arazo eta Erakunde Berrikuntzetarako ministro izendatu zuten. 1988an, berriz, lehen ministrorde eta Komunikazio eta Instituzio Erreformetarako ministro izendatu zuten.
1992ko martxoan gobernuko presidentetza eskuratu zuen bere alderdiaren eta waloi eta flandriar alderdi sozialistekin egindako koalizioko buruzagi nagusi gisa. Belgikaren zor gero eta handiagoak, gizarte-segurtasunaren kolapsoak, langabeziak eta waloien eta flandriarren arteko tirabirek eragin zuten krisiari aurre egin behar izan zion presidentetzatik. Europar Batasunaren defendatzaile sutsua izanik, Europar Batzordearen buru Jacques Delors frantsesaren ondorengo izendatzekotan egon ziren 1994an, baina Frantziaren eta Alemaniaren babesa izan arren, Britainia Handiko lehen ministro John Majorrek betoa ezarri zion azkenean.
1995eko ekainean Belgikako lehen ministro hautatu zuten berriro. Enpleguari buruzko negoziazioetan huts egin ondoren, bere gobernuaren aurkako zentsura-mozioa gainditu zuen. Gero ohiz kanpoko botereak lortu zituen gizarte-segurantza, langabezia eta beste ekonomia-arazo batzuk dekretuz erabaki ahal izateko. Kritika handiak izan zituen Belgikako pederastia-sare handi bat desegiteko orduan izan zuen jarrera pasiboagatik. 1999ko hauteskundeen aurretik, elikagaien inguruko eskandalu bat zela medio, gobernuko bi alderdiek jarraitzaile asko galdu zituzten eta lehen ministro izateari utzi zion hauteskunde horietan. Guy Verhofstadtek eratu zuen gobernua, 1958az geroztik Kristau Demokratarik gabeko osatutako lehen gobernua. Dehaenek senatari jarraitu zuen 2001 arte, eta Vilvoordeko (Bruselatik hurbil dagoen hiria) alkate izendatu zuten orduan.
2004an, Jean-Luc Dehaene Europako Parlamenturako hautatu zuten. 2007ko hauteskundeen ondoren, gobernu berria osatzeko prozesuan bitartekari gisa izendatu zuten. 2008an, Dexia Bankeko (banku belgikar-frantziarra) presidente izendatu zuten. Bankuak arazoak zituela eta, konpainia denboraldi zailean aurrera eramateko hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q15056
* Multimedia: Jean-Luc Dehaene / Q15056
# Jean-Marc Bideau

Jean-Marc Bideau (Quimperle, 1984ko apirilaren 8a), Frantziako txirrindulari ohia da.

## Palmaresa

2007
* 2. Ardenetako Gezian
2009
* Kreiz Breizh Eliteseko etapa bat
2011
* Normandiako Tourreko etapa bat
2012
* Paris-Troyes
* Normandiako Tourreko etapa bat
* 3. Paris-Camemberten
* 3. Doubseko Tourrean
2013
* Paris-Troyes

## Kanpo estekak

Jean-Marc Bideau - ProCyclingStats
* Datuak: Q1310955
* Multimedia: Jean-Marc Bideau / Q1310955
# Jean-Luc Mélenchon

Jean-Luc Mélenchon (Tanger, Maroko, 1951ko abuztuaren 19a -) frantses politikaria bat da, Frantzia Intsumisoa alderdi ezkertiarraren buruzagia.
Alderdi Sozialistako (PS) kide egin zen 1976 urtean. 1983an Massyko zinegotzi hautatu zuten, 1985ean Essonneko departamenduko kontseilari, eta 1986an senatari. 2000tik 2002ra Lionel Jospinen gobernuko Sustapen profesionalerako ministro-ordea ere izan zen. PSren ezker hegaleko kidea izan zen 2008ko Reimseko Kongresuan alderdia utzi zuen arte. PStik atera ondoren, Ezkerreko Alderdia (PG) sortu zuen, eta alderdi horren presidente izan zen lehenengo, eta kopresidente ondoren, 2014ra arte.
Ezkerreko Fronteko kide bezala (PG eta Frantziako Alderdi Komunista biltzen zituen koalizioa) Europako Parlamentuko diputatu hautatu zuten 2009an, eta berriro 2014an. 2012ko hauteskunde presidentzialetan Ezkerreko Frontearen hautagaia izan zen, eta laugarren izan zen lehen itzulian, botoen %11,10 eskuratuta.
2016an, Frantzia Intsumisoa (LFI) mugimendua sortu zuen, eta 2017ko presidentetzarako hauteskundeetara aurkeztu zen mugimendu horrekin. 2012ko hauteskundeetan bezala, laugarren postuan amaitu zuen, baina botoen %19,58 lortuta. Gainera, PSko hautagaiaren aurretik geratu zen. Ondoren, 2017ko hauteskunde legegileetan Rodanoren Ahoaken 4. hautesbarrutirako diputatu izendatu zuten, eta 2021eko urrira arte LFI talde parlamentarioaren buru izan zen Nazio Biltzarrean.
2022an hirugarren aldiz aurkeztu zen presidentetzarako hauteskundeetara. Aurreko bi hauteskundeetan baino sostengu zabalagoa lortu zuen (botoen %21,95), eta emaitza horiekin ezkerraren lidergoa hartu zuen. Hala ere ez zuen lortu bigarren itzulira iristea, Marine Le Penek baino 1,2 puntu gutxiago lortu zituen-eta. Urte horretako hauteskunde legegileetan ez zen hautagai izan bere hautesbarrutian, eta Manuel Bompardi utzi zion diputatu kargua. Hauteskundeetarako ezker frantsesa haren inguruan batzea lortu zuen, NUPES aliantzari esker, eta frantziarrei hura lehen ministro hautatzea eskatu zien, Nazio Biltzarreko gehiengo absolutua eskuratu nahian. Hala ere, koalizioak ez zituen eserleku nahiko lortu, baina oposizioko lehen indar bihurtu zen, baita Emmanuel Macron presidentearen aliantzak gehiengo absolutua lortzea ekidin zuen.
Hurrengo hauteskunde presidentzialetan aurkeztu egingo ez dela iragarri zuen 2022ko hauteskundeen kanpainan.

## Kanpo estekak

* Datuak: Q5829
* Multimedia: Jean-Luc Mélenchon / Q5829
# Jean-Luc Brassard

Jean-Luc Brassard (Salaberry-de-Valleyfield, 1972ko abuztuaren 24a) akrobaziazko eskiatzaile kanadarra da, 1994ko Neguko Olinpiar Jokoetan urrea lortu zuelarik. Brassardek gaur egun batxe modalitatean ohikoak diren belaunetarako babes koloretsuak ospetsu bihurtu zituen. Babes hauei esker, eskiatzaileen mugimenduak errazago ikusten dituzte epaileek.
Beste hiru aldiz parte hartu zuen Olinpiar Jokoetan: 1992an, 7.a geratuz; 1998an 4.a geratuz eta 2002an, 21. postua lortuz.
2005ean Le Massifeko bozeramaile bihurtu zen.
2014ko Neguko Olinpiar Jokoetan Kanadako talde kudeatzailearen laguntzaile izan zen. Ondoren, Kanadako Batzorde Olinpikoak (KBO) 2016ko Udako Olinpiar Jokoetarako talde kudeatzaile izendatu zuen. 2015ko urrian, KBOko lehendakari Marcel Aubutek dimisioa aurkeztu zuen, kidegoari egindako sexu jazarpen anitzen salaketen ondorioz. Brassard KBOrekin kritiko azaldu zen, salaketak 2008tik jarrita baitzeuden eta batzordeak lehenago ezer egin ez izana salatuz. Afera honengatik, 2016ko apirilean talde kudeatzaile izateari utzi zion eta Curt Harnettek hartu zuen bere postua.
Brassard irrati esataria eta Nola egiten da? telebista dokumentalaren bertsio frantsesaren narratzailea da gaur egun.

## Erreferentziak

* ↑ (Ingelesez) «Jean-Luc Brassard» Team Canada - Official 2018 Olympic Team Website 2011-09-19 (Noiz kontsultatua: 2018-05-31).
* ↑ (Ingelesez) «Jean-Luc Brassard quits as Canada’s chef de mission for Rio Olympics | The Star» thestar.com (Noiz kontsultatua: 2018-05-31).
* ↑ COC accepts resignation of president Marcel Aubut. (Noiz kontsultatua: 2018-05-31).
* ↑ (Ingelesez) «Jean-Luc Brassard says he resigned as Olympic chef de mission after he ‘spent a lot of energy’ challenging COC over Marcel Aubut allegations» National Post 2016-04-13 (Noiz kontsultatua: 2018-05-31).
* ↑ (Ingelesez) «COC situation murky, but Curt Harnett ready for familiar role as team leader | CBC Sports» CBC (Noiz kontsultatua: 2018-05-31).
# Jean-Marc Ayrault

Jean-Marc Ayrault (Maulévrier, 1950eko urtarrilaren 25a-) frantses politikaria da. Frantziako Alderdi Sozialistaren kidea, François Hollandek 2012ko maiatzaren 15ean Lehen Ministro izendatu zuen.
Lanbidez, alemanezko irakaslea 1977an Saint-Herblaingo alkate bilakatu zen, Frantziako gazteena izanik. Gero Nanteskoa eta handik politika nazionalara pasa zen.
Ipar Euskal Herriko lurralde elkargoa sortzearen kontra azaldu da.

## Erreferentziak

* ↑ Renteria, Aitor. (2013-11-25). «Frantziak Euskal Herria poloa egituratzea proposatu du» Berria.
* Datuak: Q7711
* Multimedia: Jean-Marc Ayrault / Q7711
# Jean-Marc Nattier

Jean-Marc Nattier (Paris, Frantzia, 1685eko martxoaren 17a - Paris, Frantzia, 1766ko azaroaren 7a) frantses margolaria izan zen.

## Biografia

Marc Nattier erretratugilearen semea zen. Hasieran grabatuak egin zituen. Aldi batez Holandan jardun zuen, Petri Handia tsarrarentzat lanean. 1718an Akademian sartu zen. Gero, arrakastarik ezean eta dirurik gabe, erretratuak egiten hasi zen, eta 1742an Frantziako errege familiaren erretratugile izan zen. Mitologian oinarritutako erretratuak egin zituen; horrekin arrakasta handia izan zuen. Margolan nagusiak: "Poltavako Gudua", "Henriketa Frantziakoa Floraz mozorroturik", "Maria Leszczynskaren erretratua" eta Luis XV.aren alaben erretratuak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q277738
* Multimedia: Jean-Marc Nattier / Q277738
# Jon Ander Felipe

Jon Ander Felipe González (Getxo, Bizkaia, 1995eko maiatzaren 22a) Euskal Herriko futbolaria da. Atezain lanetan aritzen da.

## Estatistikak

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2013/14 | 17 | (21) | - | - | - | - | - | - | | | - | - | 17 | (21) |
| Baskonia | Denera | Denera | 17 | (21) | - | - | - | - | - | - | | | - | - | 17 | (21) |
| Amorebieta | 2.B | 2014/15 | 1 | (4) | 0 | 0 | - | - | - | - | | | - | - | 1 | (4) |
| Amorebieta | Denera | Denera | 1 | (4) | 0 | 0 | - | - | - | - | | | - | - | 1 | (4) |
| Bilbao Athletic | 2.B | 2014/15 | 4 | (3) | - | - | - | - | - | - | | | - | - | 4 | (3) |
| Bilbao Athletic | 2. | 2015/16 | 11 | (16) | - | - | - | - | - | - | | | - | - | 11 | (16) |
| Bilbao Athletic | Denera | Denera | 15 | (19) | - | - | - | - | - | - | | | - | - | 15 | (19) |
| UD Logroñes | 2.B | 2016/17 | 3 | (2) | 1 | (0) | - | - | - | - | | | - | - | 4 | (2) |
| UD Logroñes | Denera | Denera | 3 | (2) | 1 | (0) | - | - | - | - | | | - | - | 4 | (2) |
| Llagostera | 2.B | 2016/17 | 0 | 0 | - | - | - | - | - | - | | | - | - | 0 | 0 |
| Llagostera | Denera | Denera | 0 | 0 | - | - | - | - | - | - | | | - | - | 0 | 0 |
| Toledo | 2.B | 2017/18 | 6 | (9) | 1 | (1) | - | - | - | - | | | - | - | 7 | (10) |
| Toledo | Denera | Denera | 6 | (9) | 1 | (1) | - | - | - | - | | | - | - | 7 | (10) |
| Amorebieta | 2.B | 2018/19 | 4 | (1) | - | - | - | - | - | - | | | - | - | 4 | (1) |
| Amorebieta | Denera | Denera | 4 | (1) | - | - | - | - | - | - | | | - | - | 4 | (1) |
| Ejea | 2.B | 2019/20 | 5 | (5) | - | - | - | - | - | - | | | - | - | 5 | (5) |
| Ejea | Denera | Denera | 5 | (5) | - | - | - | - | - | - | | | - | - | 5 | (5) |
| Tudelano | 2.B | 2020/21 | 12 | (13) | - | - | - | - | - | - | | | - | - | 12 | (13) |
| Tudelano | Denera | Denera | 12 | (13) | - | - | - | - | - | - | | | - | - | 12 | (13) |
| Ourense | 3.F | 2021/22 | 2 | (4) | - | - | - | - | - | - | - | - | - | - | 2 | (4) |
| Ourense | Denera | Denera | 2 | (4) | - | - | - | - | - | - | - | - | - | - | 2 | (4) |
| Barakaldo | 3.F | 2022/23 | 2 | (2) | - | - | - | - | - | - | - | - | - | - | 2 | (2) |
| Barakaldo | Denera | Denera | 2 | (2) | - | - | - | - | - | - | - | - | - | - | 2 | (2) |
| Utebo | 2.F | 2022/23 | 24 | (29) | 0 | 0 | - | - | - | - | - | - | - | - | 24 | (29) |
| Utebo | Denera | Denera | 24 | (29) | 0 | 0 | - | - | - | - | - | - | - | - | 24 | (29) |
| Penya Encarnada | 1.D | 2023/24 | 8 | (11) | 0 | 0 | - | - | - | - | - | - | - | - | 8 | (11) |
| Penya Encarnada | Denera | Denera | 8 | (11) | 0 | 0 | - | - | - | - | - | - | - | - | 8 | (11) |
| Ibilbide osoan | Ibilbide osoan | Ibilbide osoan | 103 | (120) | 2 | (1) | - | - | - | - | - | - | - | - | 105 | (121) |

## Kanpo estekak

* Fitxa - www.athletic-club.eus
* Datuak: Q20492544
# Jon Ander Aranburu

Jon Ander Aranburu Lamy (Donostia, 1992ko irailaren 3a - ) gipuzkoar saskibaloi jokalaria da. Hegal-Pibota postuan jokatzen du EBA Ligako Askatuak Saski-Baloi Taldea taldean. Joseba bere anaia jokalaria ere bada.
Saskibaloiko euskal selekzioarekin ibilitakoa da.

## Taldeak

* Askatuak Saski-Baloi Taldea - EBA 2010/12
* Marín PeixeGalego - EBA 2009/10
* Datuak: Q12260496
# Jon Ander Ganboa

Jon Ander Ganboa Agirre (Getxo, 1953ko uztailaren 1a) bizkaitar legelari eta Euskadiko Futbol Federakundeko idazkari nagusi ohia da.

## Bizitza

Zuzenbidean lizentziatu zen Deustuko Unibertsitatean. Euskadiko Futbol Federakundeko idazkari nagusia izan zen.

## Familia

Anastasio Agirre politikaria du aitona. Olatz Ganboa antzezlea du alaba. Ane Ganboa politikaria du arreba eta Genaro de Gamboa Rojas unibertsitate irakaslea du anaia.

## Erreferentziak

* ↑ (Gaztelaniaz) «Gamboa recuerda que fue el fútbol vasco el que decidió integrarse en la Federación Española» El Correo 2010-12-14 (Noiz kontsultatua: 2021-06-24).
* ↑ Suspensión de partidos.. .

## Kanpo estekak

* Datuak: Q65096303
# Jon Ander González

Jon Ander González izan daiteke:
* Jon Ander González Dopico, bizkaitar futbolaria;
* Jon Ander González Esteban, bizkaitar futbol arbitroa.
# Jon Altuna Mendizabal

    Beste esanahi batzuen berri izateko, ikus: «Jon Altuna (argipena)»
Jon Altuna Mendizabal (Ibarra, 1980ko ekainaren 24a) gipuzkoar futbolari ohia da, erdilari moduan aritu zena.

## Taldeak

2019ko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Logroñés | 2. | 1999/00 | 10 | 0 | 0 | 0 | - | - | - | - | - | - | 10 | 0 |
| Logroñés | Denera | Denera | 10 | 0 | 0 | 0 | - | - | - | - | - | - | 10 | 0 |
| Gasteizko Aurrera | 2.B | 2000/01 | 37 | 1 | 2 | 0 | - | - | - | - | - | - | 39 | 1 |
| Gasteizko Aurrera | 2.B | 2001/02 | 20 | 0 | - | - | - | - | - | - | - | - | 20 | 0 |
| Gasteizko Aurrera | 2.B | 2002/03 | 22 | 0 | - | - | - | - | - | - | - | - | 22 | 0 |
| Gasteizko Aurrera | Denera | Denera | 79 | 1 | 2 | 0 | - | - | - | - | - | - | 81 | 1 |
| Barakaldo | 2.B | 2003/04 | 31 | 5 | 1 | 0 | - | - | - | - | - | - | 32 | 5 |
| Barakaldo | 2.B | 2004/05 | 33 | 5 | - | - | - | - | - | - | - | - | 33 | 5 |
| Barakaldo | 2.B | 2005/06 | 22 | 2 | 2 | 0 | - | - | - | - | - | - | 24 | 2 |
| Barakaldo | Denera | Denera | 86 | 12 | 3 | 0 | - | - | - | - | - | - | 89 | 12 |
| Eibar | 2.B | 2006/07 | 38 | 8 | 3 | 1 | - | - | - | - | - | - | 41 | 9 |
| Eibar | 2. | 2007/08 | 32 | 7 | 1 | 1 | - | - | - | - | - | - | 33 | 8 |
| Eibar | Denera | Denera | 70 | 15 | 4 | 2 | - | - | - | - | - | - | 74 | 17 |
| Granada | 2.B | 2008/09 | 35 | 12 | 1 | 1 | - | - | - | - | - | - | 36 | 13 |
| Granada | Denera | Denera | 35 | 12 | 1 | 1 | - | - | - | - | - | - | 36 | 13 |
| Eibar | 2.B | 2009/10 | 32 | 13 | 0 | 0 | - | - | - | - | - | - | 32 | 13 |
| Eibar | 2.B | 2010/11 | 41 | 16 | 1 | 0 | - | - | - | - | - | - | 42 | 16 |
| Eibar | 2.B | 2011/12 | 40 | 12 | 3 | 2 | - | - | - | - | - | - | 43 | 14 |
| Eibar | Denera | Denera | 113 | 41 | 4 | 2 | - | - | - | - | - | - | 117 | 43 |
| Amorebieta | 2.B | 2012/13 | 36 | 10 | 1 | 0 | - | - | - | - | - | - | 37 | 10 |
| Amorebieta | Denera | Denera | 36 | 10 | 1 | 0 | - | - | - | - | - | - | 37 | 10 |
| Ibilbide osoan | Ibilbide osoan | Ibilbide osoan | 429 | 91 | 15 | 5 | - | - | - | - | - | - | 444 | 96 |

## Kanpo estekak

* Datuak: Q6270286
# Jon Ander Garrido

Jon Ander Garrido Moracia (Bilbo, 1989ko urriaren 9a) bizkaitar futbolari ohia da, erdilari moduan aritzen zena.

## Estatistikak

2024ko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Getxo | DH | 2008/09 | - | - | - | - | - | - | - | - | | | - | - | - | - |
| Getxo | DH | 2009/10 | 32 | 6 | - | - | - | - | - | - | | | - | - | 32 | 6 |
| Getxo | Denera | Denera | 32 | 6 | - | - | - | - | - | - | | | - | - | 32 | 6 |
| Barakaldo | 2.B | 2010/11 | 18 | 0 | - | - | - | - | - | - | | | - | - | 18 | 0 |
| Barakaldo | 3. | 2011/12 | 28 | 1 | - | - | - | - | - | - | | | - | - | 28 | 1 |
| Barakaldo | 2.B | 2012/13 | 31 | 6 | - | - | - | - | - | - | | | - | - | 31 | 6 |
| Barakaldo | 2.B | 2013/14 | 19 | 2 | 1 | 0 | - | - | - | - | | | - | - | 20 | 2 |
| Barakaldo | Denera | Denera | 96 | 9 | 1 | 0 | - | - | - | - | | | - | - | 97 | 9 |
| Cádiz | 2.B | 2013/14 | 15 | 0 | - | - | - | - | - | - | | | - | - | 15 | 0 |
| Cádiz | 2.B | 2014/15 | 35 | 2 | 5 | 0 | - | - | - | - | | | - | - | 40 | 2 |
| Cádiz | 2.B | 2015/16 | 14 | 0 | 3 | 0 | - | - | - | - | | | - | - | 17 | 0 |
| Cádiz | Denera | Denera | 64 | 2 | 8 | 0 | - | - | - | - | | | - | - | 72 | 2 |
| Racing Ferrol | 2.B | 2015/16 | 15 | 0 | - | - | - | - | - | - | | | - | - | 15 | 0 |
| Racing Ferrol | Denera | Denera | 15 | 0 | - | - | - | - | - | - | | | - | - | 15 | 0 |
| Cádiz | 2. | 2016/17 | 32 | 1 | 1 | 0 | - | - | - | - | | | - | - | 33 | 1 |
| Cádiz | 2. | 2017/18 | 36 | 2 | 5 | 0 | - | - | - | - | | | - | - | 41 | 2 |
| Cádiz | 2. | 2018/19 | 22 | 1 | 1 | 0 | - | - | - | - | | | - | - | 23 | 1 |
| Cádiz | 2. | 2019/20 | 24 | 1 | 2 | 0 | - | - | - | - | | | - | - | 26 | 1 |
| Cádiz | 1. | 2020/21 | 23 | 0 | 3 | 1 | - | - | - | - | | | - | - | 26 | 1 |
| Cádiz | 1. | 2021/22 | 0 | 0 | 0 | 0 | - | - | - | - | - | - | - | - | 0 | 0 |
| Cádiz | Denera | Denera | 137 | 5 | 12 | 1 | - | - | - | - | - | - | - | - | 149 | 6 |
| Mirandes | 2. | 2021/22 | 13 | 1 | - | - | - | - | - | - | - | - | - | - | 13 | 1 |
| Mirandes | Denera | Denera | 13 | 1 | - | - | - | - | - | - | - | - | - | - | 13 | 1 |
| Cádiz | 1. | 2022/23 | 0 | 0 | 0 | 0 | - | - | - | - | - | - | - | - | 0 | 0 |
| Cádiz | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Ibilbide osoan | Ibilbide osoan | Ibilbide osoan | 320 | 23 | 21 | 1 | - | - | - | - | - | - | - | - | 340 | 24 |

## Kanpo estekak

* Datuak: Q25917363
# Kataluniako Itsasertzeko Mendilerroa

Itsasertzeko Mendilerroa (katalanez: Serralada Litoral) Kataluniako mendilerro bat da, Kataluniako Kostaldeko Mendilerroen kostaldeko zatia eratzen duena.
Kostaldearekiko paraleloan dago, Foix ibaia eta Rosesko golkoaren artean. Iparraldetik hegoaldera, honako mendilerro eta mendigune hauek daude bertan:
* Montgri mendigunea
* Begurreko mendiak
* Gavarres mendigunea
* Cadiretes mendigunea
* Montnegreko Mendigunea
* Korridoreko Mendigunea
* Sant Mateuko mendilerroa
* Marinako mendilerroa
* Collserolako mendilerroa
* Montjuïc
* Garrafeko mendigunea
* Montsiako mendigunea
Mendilerro honetan, uhar (riera) ugari jaiotzen dira, euria egiten duenean, euren ibilgua asko handitzen delarik.
Tontorrik garaiena, Montnegre mendilerroan dago, Turó Gros mendian, 773 metro dituena.
Babestutako zenbait gune natural ditu, Montnegre eta Korridoreko Parke Naturala, Collserolako Parkea eta Garrafeko Parke Naturala kasu.

## Kanpo estekak

* Datuak: Q431898
* Multimedia: Serralada Litoral Catalana / Q431898
# Kataluniako Liburutegia

Kataluniako Liburutegia (katalanez Biblioteca de Catalunya) Kataluniako Bartzelona hiriburuko El Raval auzoan dagoen liburutegi bat da. Institut d'Estudis Catalans erakundeak 1907an sortu zuen. 1914ean, Kataluniako Mankomunitatearen garaian, Kataluniako Generalitatearen Jauregian irekia izan zen.
1931an Bartzelona Santa Creu ospitalera lekualdatu zen, hau Bartzelonako Udalaren jabegoko multzo bat da. Gaur egun, liburutegiak guztira 8.820 m²-ko azalera du eta gutxi gorabehera 3 milioi liburu ditu. Egoitza nagusiaz gain, beste eraikin edo ordezkaritza batzuk ere baditu, bai Bartzelonan bertan, zein L'Hospitalet de Llobregat udalerrian ere.
Beharbada liburutegi honetan gordetzen diren idazlanen artean ospetsuena Organyako homiliak dira, katalanez idatzitako testu zaharrenak direlarik.

## Iruditegia

* Ekialdeko nabea.
* Aintzinako erizaindegia.

## Kanpo estekak

* Kataluniako Liburutegiaren webgunea (Katalanez)
* Datuak: Q1200925
* Multimedia: Biblioteca de Catalunya / Q1200925